b'\n_START_ARTICLE_\nNormanska invazija na Wales\n_START_PARAGRAPH_\nNormanska invazija na Wales uslijedila je malo poslije normanskog osvajanja Engleske pod Vilimom Osvaja\xc4\x8dem, koji je smatrao da je Engleska njegova po pravu ro\xc4\x91enja. Vilim nije namjeravao pored Engleske osvojiti Wales. Vel\xc5\xa1ki napadi pod vodstvom kralja Gruffudda ap Llywelyna, ujedinitelja Walesa, protiv Normana u Engleskoj, koji su zapo\xc4\x8deli godinu prije normanske invazije 1066., izazvali su Vilima. U po\xc4\x8detku (1067.\xe2\x80\x931081.) invazija na Wales nije poduzeta sa \xc5\xbeestinom i radi invazije na Englesku. Ipai, sna\xc5\xbenija normanska invazija po\xc4\x8dela je 1081. i do 1094. ve\xc4\x87ina Walesa bila je pod nadzorom Vilimova najstarijeg sina, kralja Vilima II.. Vel\xc5\xa1ani su mnogo mrzili "milosrdno okrutne" Normane i do 1101. vratili su nadzor nad ve\xc4\x87im dijelom svoje zemlje, a pod dugim kraljevanjem kralja Gruffudda ap Cynana, kojeg su Normani zato\xc4\x8dili dvanaest godina prije nego je pobjegao. Gruffuddu je neizravno pomogao norve\xc5\xa1ki kralj Magnus III. Bosonogi koji je kratko napao Normane kod obala otoka M\xc3\xb4na (eng. otok Anglesey) u sjeverozapadnom Walesu, blizu otoka Seiriola (eng. Puffin) ubiv\xc5\xa1i pritom Huga Montgomeryjskog i ostavili decimirane i demoralizirane Normane. Magnus je potom po\xc5\xa1ao zauzeti Orkneye, Hebride, otok Man, otoke sjeverno od Walesa i zapadno i sjeverno od \xc5\xa0kotske i Engleske, 1098. godine._NEWLINE_Pod Vilimovim \xc4\x8detvrtim sinom, kraljem Henrikom I., Normani, sada ve\xc4\x87 dobro etablirani u Engleskoj, odgovorili su prodorom zapadno u Wales. Ovog je puta i Vel\xc5\xa1ane i Normane vi\xc5\xa1e zanimalo sklopiti mir nego voditi krvave bitke te se razvila relativno stabilna situacija, premda su Normani gore pr\xc5\xa1li u jugoisto\xc4\x8dnom Walesu nego na zapadu zemlje. Pat-situacija je potrajala od 1135. do 1154. pod kraljem Stjepanom, kraljem Engleza, Henrikovim ne\xc4\x87akom i Vilimovim unukom po maj\xc4\x8dinskoj strani. Vilim se zapetljao u borbe za polo\xc5\xbeaj i gra\xc4\x91anski rat ("Anarhija") s kraljicom Matildom, Henrikovom k\xc4\x87eri i jedinim pre\xc5\xbeivjelim zakonitim djetetom.'